L-iskeda tal-ħarifa ta' TVM2
Mit-Tnejn 28 ta' Settembru TVM 2 se jkun qed iwassal skeda ġdida ta' programmi. Dan l-istazzjon se jibqa' pjattaforma għal programmi sportivi. Kuljum fit-8.15pm jixxandar programm sportiv differenti: Sport Għawdex (It-Tnejn), Tiġrijiet Biss (It-Tlieta), 3 Pointer (L-Erbgħa), Ruggers (Il-Ħamis) u GFA Roundup (Il-Ġimgħa). Apparti d-diversi partiti li jixxandru b'mod dirett, nhar ta' Ġimgħa fid-8.45pm jixxandar il-programm Sport Panorama. Aktar programmi sportivi fuq TVM 2 huma Offside (It-Tnejn fl-8.45pm ) filwaqt li s-Sibt fid- 9.30pm jitwassal iċ-Champion's League Magazine. TVM2 se jxandar is-servizz tal-Quddiesa kuljum fid-9.30am u fil-5.30pm . Nhar ta' Sibt fis- 6.30pm tixxandar il-Quddiesa mis-Santwarju ta' Pinu. Fuq dan l-istazzjon jixxandru wkoll programmi soċjo-reliġjużi Sensilhena ( l-Erbgħa fis-7pm ), Aħbar Tajba ( Is-Sibt fis-6.15pm ) u Rome Reports ( Is-Sibt fis-5.45pm ). Drama bil-Malti Għal dawk li jħobbu drama bil-Malti, TVM2 se jkun qed jirrepeti s-sensiliet li se jixxandru fuq TVM. Is-Sibt fil-11am TVM se jxandar il-puntati ta' matul il-ġimgħa ta' Sorelle mill-11am 'il quddiem. Is-Sibt fil-11.30pm ir-repetizzjoni ta' L-Ispettur li tkun ixxandret għall-ewwel darba fuq TVM it-Tnejn ta' qabel.